text: Løber 700 km for psykisk syge
  26 marts 2013 kl. 12.46
  Geert Nielsen fra Roskilde er i gang med at løbe Danmark tyndt. Målet er at sætte fokus på børn og unge med psykiske problemer.
  Når påskens løbetur er overstået, har Geert Nielsen fra Roskilde løbet 700 kilometer på otte dage.
  I gennemsnit to maraton om dagen.
  Geert Nielsen lider selv af ADHD og har efter en arbejdsskade også lidt af en depression, men nu løber han fra det hele.
  Løbeturen, der i dag går fra Kolding til Sønderborg, skal sætte fokus på børn og unge, der ligesom Geert Nielsen døjer med psykiske lidelser.
  Du kan følge ultraløberen og hans tur på Facebook.
  